Հիմա, եթե մենք գնանք Ամուլսարի տարածք, նույնիսկ անզեն աչքով կտեսնենք բնության ավերումը, մինչդեռ որևիցե մեկին թույլ չէր տրվել, որ այդպես ավերեին մեր բնությունը: Նշելով այս մասին, «Երկիր ծիրանի» կուսակցության նախագահ Զարուհի Փոստանջյանն ասաց. «Նույնիսկ այդ փաստաթղթերը ձեռք բերելու շրջանում երկու կողմերն էլ` նախորդ կառավարության ներկայացուցիչները և հանքերի շահագործման հեղինակները, խարդախության են դիմել, երկու կողմն էլ թույլ են տվել ապօրինություն: Մենք հասկանում ենք, այո, որ հետևում կանգնած են բավական լուրջ լծակներ ունեցող մարդիկ, օրինակ, Ամուլսարի հետևում կանգնած է Արմեն Սարգսյանը, ով, իբրև թե, բարի համբավ ունեցող անձ է և երեխաների հետ պաղպաղակ է ուտում, պարում կամ կոտլետներ է տապակում, այսպես ուզում է ձևանալ որպես հասարակ մեկը, բայց մենք գիտենք, թե նրանք ովքեր են` միջազգային օլիգարխիայի ներկայացուցիչներ, ովքեր կապ ունեն Ալիևի ընտանիքի հետ, արքայազնի ընտանիքի հետ, Ղազախստանի նախագահի ընտանիքի հետ, Դարիգա Նազարբաևայի հետ ունեն համատեղ գործունեություն: Այս ամենը փաստարկված է…»: